прекршила Европската конвенција за човекови права (ЕКЧП) во 6 случаи, главно во врска со правото на правично судење и еднаквост на третман, процедурални права во врска со притвор и лишување од слобода, како и на основаноста на притворот. Во истиот период се поднесени нови 407 тужби до телото за донесување одлуки. Предлог акциски план за спроведување на пресудата во случајот Ел Масри беше поднесен до Комитетот на министри на Советот на Европа. Бирото за застапување на државата пред ЕСЧП изработи Акциски план за извршување на некои 50 постари пресуди против државата, главно во врска со прекумерното траење на судските постапки. Сепак, вкупно 92 пресуди за повреди сè уште не се извршени. Вработенитево Бирото и понатаму обезбедуваат обуки во рамките на програмата за обуки на Академијата за судии и обвинители. Повеќе внимание треба да се посвети на заштита на процедуралните права поврзани со апсење, притвор и фер судење, во согласност со обврските на земјата според ЕКЧП. Налозите за притвор, а оттука и негово продолжување треба да бидат целосно образложени во согласност со судската практика на ЕСЧП. Новите измени и дополнувања на Кривичниот закон, кои предвидуваат хемиска кастрација за престапниците повратници осудени за сексуална злоупотреба на деца, треба да бидат придружени со соодветни заштитни мерки кои ќе гарантираат дека третманот е даден целосно врз доброволна и информирана основа, во согласност со забраната за нечовечко или понижувачко постапување или казнување. Канцеларијата на Народниот правобранител продолжи да ги извршува своите функции на Национален превентивен механизам (НПМ); играјќи ја централна улога во спречувањето на тортура и лош третман . Иако без доволно ресурси, НПМ одржа цврст пристап кон идентификување на нечовечки или понижувачки услови во местата за притвор, а исто така ги интегрира организациите на граѓанското општество во неговата работа. Во 2013 година, НПМ изврши 32 превентивни посети и предупреди за лошите услови за притвор во голем број објекти. Сепак, има ограничено следење на дадените препораки и уште постојат понижувачки услови. Во 2013 година, имало 18 приговори поднесени до Канцеларијата на Народниот правобранител во врска со лош третман или прекумерна употреба на сила од страна на полицијата, а Секторот за внатрешна контрола и професионални стандарди при Министерството за внатрешни работи доби 57 жалби за прекумерна употреба на сила од страна на полицијата (во споредба со 73 жалби во 2012 година). Беше поднесена кривични пријави против еден полицаец за лош третман. Останува загриженоста во врска со малиот број на завршени истраги во случаите на лош третман. Постои континуирана неказнивост во врска со активностите на безбедносните сили. Во однос на затворите, бројот на претставките на затворениците доставени до Канцеларијата на Народниот правобранител продолжува да се намалува со 247 претставки поднесени во 2013 година (278 претставки во 2012 година), иако беа потврдени 93 повреди, во споредба со 84 во 2012 година. Еден затворски службеник бил казнет за тешки телесни повреди и осуден на затвор, во случај инициран од страна на Народниот правобранител. Во однос на затворскиот систем , Законот за извршување на санкциите беше изменет, за воведување на јавно - приватно партнерство и трансформирање на затворската служба за обезбедување во ново тело (затворска полиција). Должноста за обезбедување здравствена заштита во казнено - поправните установи беше префрлена од Управата за извршување на санкции на националниот систем на здравствена заштита во согласност со препораките на Европските затворски правила. Годишниот буџет на затворскиот систем се зголеми за 11% во 2014 година и продолжи изградбата на повеќе затвори, но сепак некои затвори добија намалени финансиски средства и покрај растечкиот број на затвореници и не беа во можност да ги покријат основните трошоци за одржување. Бројот на вработени во Управата за извршување на санкции и во неколку казнено - поправни установи се зголеми малку. Продолжуваат ад хок активностите за обуки, а подготвени се и почетните и континуираните програми за затворскиот персонал. Затворскиот систем и натаму останува критично без недоволно средства и кадар. И покрај отворањето на новиот затвор во Куманово, зголемувањето на вкупната бројка на затвореници значи дека системот продолжува да страда од пренатрупаност. Во некои објекти сè уште постојат супстандардни услови, а особено загрижуваат објектите за малолетници. Потребно е поголемо користење на алтернативни санкции и нестарателски мерки пред судењето. Ограничени финансиски и човечки ресурси го отежнуваат обезбедувањето на здравствената заштита и постои итна потреба да се обезбеди соодветен пристап до психијатриски услуги за затворениците кои страдаат од тешка ментална болест. Управувачките и административните капацитети на затворите остануваат слаби. Сè уште не се воспоставени ефикасни инспекциски процедури, кои би можеле да помогнат во справувањето со постојаните прекршоци. Потребно е да се прошират овластувањата на Управата за извршување на санкциите, за да се обезбеди ефикасно управување и надзор на затворскиот систем. Допрва треба да се преземат соодветни мерки за борба против корупцијата меѓу затворскиот персонал и насилството меѓу затворениците. Националната стратегија за затворскиот систем допрва треба да се развие. Допрва треба да се воведе служба за условна казна (пробација). Во областа на слободата на изразување и медиумите, нов Закон за медиуми влезе во сила во декември 2013 година, со кој се уредуваат основните обврски, заштитата и слободите на медиумите. Широката употреба на постапките за клевета продолжува да влијае врз слободата на изразување. Откако клеветата беше

43